《燕堂诗》
宋代·蔡兹

世情日浅道情深，悔不林泉早脱簪。一世简编贻后叶，百年香火奉先心。

诗缘好句须亲录，酒到浓时辄倩斟。于此更无关意事，时携诸幼步花阴。

作者简介：泉州永春人，字光烈。以文学名。高宗绍兴十二年进士。历官南安守，秩满挂冠归，所居名长春书室。尝为试官，取中朱熹，且预言熹他日必非寻常人。